กรุงไทยจัดให้ปล่อยกู้100%ดูแลเอสเอ็มอี
ธนาคารกรุงไทยพร้อมบริษัทในเครือ นำผลิตภัณฑ์และบริการทางการเงินครบวงจร จัดโปรโมชันพิเศษให้วงเงินกู้ 100% ดอกเบี้ยต่ำ
25 ก.ย. 2555

ธนาคารกรุงไทยพร้อมบริษัทในเครือ นำผลิตภัณฑ์และบริการทางการเงินครบวงจร จัดโปรโมชันพิเศษให้วงเงินกู้ 100% ดอกเบี้ยต่ำ
นายประสิทธิ์ วสุภัทร ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย กล่าวว่า ธนาคารและบริษัทในเครือพร้อมใจนำเสนอผลิตภัณฑ์และบริการทางการเงินที่ครบวงจรไปร่วมงาน SME Thailand Expo 2012 บนพื้นที่ 90 ตารางเมตร ระหว่างวันที่ 2730 ก.ย.นี้ ที่ศูนย์การแสดงสินค้าและการประชุม อาคารชาเลนเจอร์ 12 อิมแพ็ค เมืองทองธานี
สำหรับสินเชื่อที่โดดเด่นประกอบด้วย สินเชื่อ KTB SME Startup สินเชื่อที่เน้นการช่วยผู้ประกอบการที่ประกอบธุรกิจไม่เกิน 2 ปี ให้เข้าถึงแหล่งเงินทุนได้ง่ายขึ้น โดยให้วงเงินกู้สูงสุด 2 ล้านบาท ระยะเวลากู้ 7 ปี
สินเชื่อนวัตกรรมดี...ไม่มีดอกเบี้ย ให้วงเงินกู้สูงถึง 30 ล้านบาท ปลอดดอกเบี้ยสูงสุด 5 ล้านบาท ภายในระยะเวลาผ่อนชำระ 3 ปีแรก และสินเชื่อเพื่อเพิ่มผลผลิต ให้วงเงินกู้ 100% ดอกเบี้ยต่ำใน 3 ปีแรก เอ็มแอลอาร์ลบ 1% ให้กู้นาน 7 ปี ระยะเวลาปลอดชำระเงินต้นนาน 1 ปี
นอกจากนี้ ยังมีสินเชื่อเพื่อสิ่งแวดล้อม สินเชื่อ KTB Factoring สินเชื่อเพื่อที่อยู่อาศัย KTB บ้านหรรษา 555 สินเชื่อกรุงไทยใส่ใจคุณ สินเชื่อ KTB Supply Chain Solution สินเชื่อกรุงไทยประหยัดพลังงาน และสินทรัพย์พร้อมขายในทำเลทองจากทั่วประเทศ รวมถึงประกันภัย กองทุน บัตรเครดิต สินค้าเช่าซื้อรูปแบบต่างๆ ในเงื่อนไขสุดพิเศษ
นายประสิทธิ์ กล่าวอีกว่า ด้านบริษัทในเครือ KTB Leasing KTZMICO บริษัท กรุงไทยแอกซ่า ประกันชีวิต บริษัท ทิพยประกันภัย บริษัท บัตรกรุงไทย ได้นำผลิตภัณฑ์และบริการไปให้ส่วนลดและสิทธิพิเศษมากมาย